Oʻzbekiston Respublikasi Bosh prokuraturasi hayʼatining tarkibini tasdiqlash toʻgʻrisida
(decree, 2023-07-21)

Oʻzbekiston Respublikasining “Prokuratura toʻgʻrisida”gi Qonuni 19-moddasiga muvofiq, shuningdek mamlakatimizda qonuniylik va jinoyatchilikning holatini, fuqarolarning huquq va erkinliklari, jamiyat va davlatning qonun bilan qoʻriqlanadigan manfaatlarini himoya qilishga qaratilgan chora-tadbirlarni hamda prokuratura organlarining faoliyatiga doir masalalarni tizimli ravishda tanqidiy muhokama qilish maqsadida: 1. Oʻzbekiston Respublikasi Bosh prokuraturasi hayʼati aʼzolarining soni oʻn bir nafardan iborat boʻlishi belgilab qoʻyilsin. 2. Oʻzbekiston Respublikasi Bosh prokuraturasi hayʼatining yangilangan tarkibi 1-ilovaga muvofiq tasdiqlansin. 3. Oʻzbekiston Respublikasi Bosh prokuraturasi hayʼati (N. Yoʻldoshev) oʻn kun muddatda prokuratura organlarida hayʼat majlislarini oʻtkazish tartibini tasdiqlasin. Belgilab qoʻyilsinki, prokuratura organlarida hayʼat faoliyatini tashkil etishda asosiy eʼtibor: hududlarda qonuniylikni taʼminlash, huquqbuzarliklarning oldini olish va jinoyatchilikka qarshi kurashish borasidagi chora-tadbirlarning samarali amalga oshirilishiga; har bir tuman (shahar) prokurorining sektorlaridagi ijtimoiy-iqtisodiy rivojlantirish boʻyicha ishlarning holatiga; qabul qilingan normativ-huquqiy hujjatlarning oʻz vaqtida va sifatli ijro etilishini taʼminlashga qaratilsin. 4. Oʻzbekiston Respublikasi Prezidentining ayrim farmonlari 2-ilovaga muvofiq oʻz kuchini yoʻqotgan deb hisoblansin. 5. Mazkur Farmonning ijrosini nazorat qilish Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Bosh prokurori N.T. Yoʻldoshev zimmasiga yuklansin. 1. Yoʻldoshev Nigʻmatilla Toʻlqinovich — Bosh prokuror, Hayʼat raisi 2. Valiyev Bahriddin Baxadirovich — Bosh prokurorning birinchi oʻrinbosari 3. Samadov Salom Ismatovich — Bosh prokurorning oʻrinbosari 4. Lavozimiga koʻra — Bosh prokurorning oʻrinbosari 5. Lavozimiga koʻra — Bosh prokurorning oʻrinbosari 6. Lavozimiga koʻra — Bosh prokurorning oʻrinbosari 7. Artikova Svetlana Baymirzayevna — Bosh prokurorning oʻrinbosari 8. Aminov Shoxrux Azamatovich — Bosh prokurorning oʻrinbosari 9. Kudratxodjayev Botir Baxromovich — Bosh prokurorning oʻrinbosari — Oʻzbekiston Respublikasi Harbiy prokurori 10. Raximov Dilshod Faxriyevich — Bosh prokuratura huzuridagi Iqtisodiy jinoyatlarga qarshi kurashish departamenti boshligʻi 11. Egamberdiyev Muzaffar Eminovich — Bosh prokuratura huzuridagi Majburiy ijro byurosi direktori 12. Tadjiyev Erkabay Aminovich — Qoraqalpogʻiston Respublikasi prokurori 13. Boltayev Halim Xusanboyevich — Bosh prokuraturaning tashkiliy-nazorat va tahlil boshqarmasi boshligʻi, Hayʼat kotibi 1. Oʻzbekiston Respublikasi Prezidentining 2016-yil 20-dekabrdagi “Oʻzbekiston Respublikasi Bosh prokuraturasi hayʼatining tarkibiga oʻzgartish kiritish toʻgʻrisida”gi PF-4890-son Farmoni. 2. Oʻzbekiston Respublikasi Prezidentining 2017-yil 26-noyabrdagi “Oʻzbekiston Respublikasi Bosh prokuraturasi hayʼatining tarkibiga oʻzgartish kiritish toʻgʻrisida”gi PF-5263-son Farmoni. 3. Oʻzbekiston Respublikasi Prezidentining 2018-yil 6-martdagi “Oʻzbekiston Respublikasi Bosh prokuraturasi hayʼatining tarkibiga oʻzgartish kiritish toʻgʻrisida”gi PF-5373-son Farmoni. 4. Oʻzbekiston Respublikasi Prezidentining 2018-yil 17-apreldagi “Oʻzbekiston Respublikasi Bosh prokuraturasi hayʼatining tarkibiga oʻzgartish kiritish toʻgʻrisida”gi PF-5419-son Farmoni.